Hei 2015 syntyneen lapsen huoltaja!

Esiopetukseen ilmoittautuminen alkaa joulukuussa. Alla ohjeita sähköisen esiopetusilmoituksen täyttämiseen kunnan järjestämään esiopetukseen.   
Yksityisten päiväkotien järjestämään esiopetukseen haetaan päiväkotien omilla ilmoituksilla.

1. Kirjaudu pankkitunnuksilla osoitteeseen <https://mikkeli.daisynet.fi/edaisy>
2. Valitse **Varhaiskasvatuksen palvelut** nuolivalikosta Esiopetusilmoitus -> Täytä lomake
3. Mikäli lapsesi **EI tarvitse** täydentävää varhaiskasvatusta esiopetuksen lisäksi, valitse vain **Esiopetus**. Esiopetus alkaa **11.8.2021** ja **päättyy 31.5.2022**. (Kotiin lähetettyyn esiopetusesitteeseen on vahingossa tullut virheellinen päivämäärä.)
4. Mikäli lapsesi tarvitsee 4h/päivä kestävän esiopetuksen lisäksi täydentävää varhaiskasvatusta (hoitoa) ennen ja/tai jälkeen esiopetusajan, valitse **Esiopetus ja täydentävä varhaiskasvatus**. Esiopetusaika voi vaihdella eri yksiköissä.

* Esiopetuksen täydentävä varhaiskasvatus alkaa 1.8.2021 ja päättyy viimeistään päivää ennen koulun aloitusta.
* Merkitse hakemukseen täydentävän varhaiskasvatuksen (päivähoidon) alkamispäivä, joka voi olla eri kuin esiopetuksen alkamispäivä.
* Täydentävästä varhaiskasvatuksesta peritään asiakasmaksu. Maksuluokkaa valitessasi huomioi maksuton esiopetus 4h/päivä.

Alla olevassa taulukossa maksuluokat ovat kuukausitasolla. Hoitoaikavarauksessa voit varata eripituisia päiviä, koska tuntien kokonaismäärä ratkaisee.

|  |
| --- |
| **Maksuluokka** |
| 0-35 t/kk |
| 36-85 t/kk |
| 86-120 t/kk |
| 121-150 t/kk |

1. Mikäli lapsenne tarvitsee kuljetusta

* Klikkaa hakemuksessa **Kuljetuksen myöntämisperusteet**, niin saat ohjeen, milloin lapsesi on oikeutettu kuljetukseen.
* Kun koulumatkan pituus täyttyy - **esiopetuksessa yli 3 kilometriä**, niin valitse Kuljetustarpeeseen Kyllä ja lisää matkan pituus.
* Määritellyn kilometrirajan alittuessa kuljetusta haetaan **erillisellä lomakkeella**, mikäli matka on lapselle liian vaikea, rasittava tai vaarallinen lapsen ikä tai muut olosuhteet huomioon ottaen. Lomake löytyy osoitteesta <https://www.mikkeli.fi/esiopetus>

1. **Esiopetuspäätökset tehdään 31.3.2021 mennessä.** Mikäli lapsesi tarvitsee tämän jälkeen esim. täydentävää varhaiskasvatusta tai sen alkamispäivä muuttuu, sinun ei tule tehdä uutta hakemusta vaan yhteys esiopetuspaikan esimieheen riittää.
2. Esiopetuspäätöksen saatuanne, voitte kirjautua Daisynet-palveluun, jossa varaatte lapsenne hoitoajat. Mikkelin varhaiskasvatus tiedottaa huoltajia Daisy-viesteillä. Daisy-viestit alkavat näkyä lapsenne Daisynetissä kaksi viikkoa ennen varhaiskasvatuksen alkamispäivää.

*Ystävällisin terveisin varhaiskasvatuspalvelut*